Document ID: 31977R1660

NEUVOSTON ASETUS (ETY) N:o 1660/77,
annettu 18 päivänä heinäkuuta 1977,
Euroopan talousyhteisön ja Syyrian arabitasavallan yhteistyösopimuksessa ja väliaikaisessa sopimuksessa määrätyistä suojatoimenpiteistä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 113 artiklan,
ottaa huomioon komission ehdotuksen,
ottaa huomioon edustajakokouksen lausunnon(1),
sekä katsoo, että
Euroopan talousyhteisön ja Syyrian arabitasavallan välinen yhteistyösopimus, jäljempänä "yhteistyösopimus", sekä väliaikainen sopimus(2) on allekirjoitettu 18 päivänä tammikuuta 1977, ja
yhteistyösopimuksen 31-33 ja 41 artiklassa sekä väliaikaisen sopimuksen 23-25 ja 32 artiklassa määrättyjen suojalausekkeiden ja suojatoimenpiteiden täytäntöönpanemiseksi olisi täsmennettävä yhteisön säännösten, erityisesti tuontiin sovellettavasta yhteisestä järjestelmästä 4 päivänä kesäkuuta 1974 annetun neuvoston asetuksen (ETY) N:o 1439/74(3) sekä suojautumisesta Euroopan talousyhteisöön kuulumattomien maiden harjoittamaa polkumyyntiä, palkkioita tai tukia vastaan 5 päivänä huhtikuuta 1968 annetun neuvoston asetuksen (ETY) N:o 459/68(4), sellaisena kuin se on viimeksi muutettuna asetuksella (ETY) N:o 2011/73(5), soveltamista koskevat yksityiskohtaiset säännöt,
ON ANTANUT TÄMÄN ASETUKSEN:
1 artikla
Jos kyseessä ovat käytännöt, joiden osalta yhteisössä voidaan toteuttaa yhteistyösopimuksen 33 artiklassa ja väliaikaisen sopimuksen 25 artiklassa määrättyjä toimenpiteitä, komissio tekee tapausta tutkittuaan omasta aloitteestaan tai jäsenvaltion pyynnöstä päätöksen siitä, ovatko käytännöt sopimuksen mukaiset, sanotun kuitenkaan rajoittamatta tämän asetuksen 2 artiklan soveltamista.
2 artikla
Jos kyseessä on polkumyynti tai valtion tuki, joiden osalta on perusteltua, että yhteisö soveltaa yhteistyösopimuksen 31 artiklassa ja väliaikaisen sopimuksen 23 artiklassa määrättyjä toimenpiteitä, polkumyyntitullien tai tasoitusmaksujen käyttöönottamisesta päätetään asetuksessa (ETY) N:o 459/68 säädettyä menettelyä ja yksityiskohtaisia sääntöjä noudattaen.
3 artikla
Jos kyseessä ovat käytännöt, joiden osalta on perusteltua, että yhteisö soveltaa yhteistyösopimuksen 32 ja 41 artiklassa sekä väliaikaisen sopimuksen 24 ja 32 artiklassa määrättyjä toimenpiteitä, neuvosto voi näissä artikloissa määritellyin edellytyksin toteuttaa aiheelliset suojatoimenpiteet asetuksessa (ETY) N:o 1439/74 ja erityisesti sen 13 artiklan 2 ja 3 kohdassa säädettyä menettelyä ja yksityiskohtaisia sääntöjä noudattaen.
Kiireellisissä tapauksissa ja yhteistyösopimuksen 32 artiklassa ja väliaikaisen sopimuksen 24 artiklassa määrätyin edellytyksin:
- komissio voi toteuttaa aiheelliset suojatoimenpiteet asetuksessa (ETY) N:o 1439/74 ja erityisesti sen 12 artiklan 2 ja 3 kohdassa säädettyä menettelyä ja yksityiskohtaisia sääntöjä noudattaen,
- jäsenvaltiot voivat toteuttaa varotoimenpiteinä asetuksessa (ETY) N:o 1439/74 olevan 14 artiklan 1-4 kohdassa tarkoitetun järjestelyn mukaisia suojatoimenpiteitä.
4 artikla
1. Tämä asetus ei rajoita maatalouden yhteistä markkinajärjestelyä koskevien säännösten tai niistä johtuvien yhteisön tai kansallisten hallinnollisten määräysten eikä perustamissopimuksen 235 artiklan nojalla annettujen, maataloustuotteista jalostettuihin tavaroihin sovellettavien erityisten säännösten soveltamista; sitä sovelletaan täydentävästi.
2. Edellä 3 artiklan toisen alakohdan toista luetelmakohtaa ei kuitenkaan sovelleta kyseisissä säännöksissä tarkoitettuihin tuotteisiin.
5 artikla
Komissio tekee yhteistyösopimuksen 33 artiklassa ja väliaikaisen sopimuksen 25 artiklassa määrätyt ilmoitukset yhteistyöneuvostolle ja sekakomitealle.
6 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä heinäkuuta 1977.

Labels: 18
15
4
5